CELEX: 32008R0775
Language: lt
Date: 2008-08-04 00:00:00
Title: 2008 m. rugpjūčio 4 d. Komisijos reglamentas (EB) Nr. 775/2008, kuriuo prie Direktyvoje 2003/7/EB nustatytų sąlygų pridedami pašarų priedo kantaksantino didžiausi likučių kiekiai (Tekstas svarbus EEE)

5.8.2008   
            
            
               LT
            
            
               Europos Sąjungos oficialusis leidinys
            
            
               L 207/5
            
         
      KOMISIJOS REGLAMENTAS (EB) Nr. 775/2008
   2008 m. rugpjūčio 4 d.
   kuriuo prie Direktyvoje 2003/7/EB nustatytų sąlygų pridedami pašarų priedo kantaksantino didžiausi likučių kiekiai
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 2 dalies trečią sakinį,
   kadangi:
   
               (1)
            
            
               Leidimo naudoti pašarų priedą kantaksantiną tam tikrų kategorijų gyvūnų pašaruose išdavimo sąlygos numatytos 2003 m. sausio 24 d. Komisijos direktyvoje 2003/7/EB, iš dalies pakeičiančioje Tarybos direktyvoje 70/524/EEB numatyto leidimo naudoti pašaruose kantaksantiną išdavimo sąlygas (2). Direktyvoje 2003/7/EB nurodytų gyvūnų kategorijų atžvilgiu toji direktyva pakeitė Komisijos reglamente (EB) Nr. 2316/98 (3) numatyto leidimo naudoti pašaruose kantaksantiną išdavimo sąlygas. Pagal Reglamento (EB) Nr. 1831/2003 10 straipsnį šis priedas buvo įtrauktas į Bendrijos pašarų priedų registrą kaip naudojamas produktas.
            
         
               (2)
            
            
               Komisijos prašymu Europos maisto saugos tarnyba (toliau – Tarnyba) 2007 m. birželio 14 d. paskelbė nuomonę dėl didžiausių kantaksantino likučių kiekių (DLK) maisto produktuose, pagamintuose iš gyvūnų (4). Siekiant laikytis leistinos kantaksantino paros normos, Tarnyba pasiūlė nustatyti šios medžiagos DLK, remiantis toje nuomonėje nurodytomis vertėmis.
            
         
               (3)
            
            
               Todėl be esamų leidimo naudoti šią medžiagą išdavimo sąlygų, turėtų būti nustatyti didžiausi kantaksantino likučių kiekiai (DLK).
            
         
               (4)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Be Direktyvoje 2003/7/EB numatytų leidimo naudoti kantaksantiną pašaruose išdavimo sąlygų, taikomi šio reglamento priede numatyti didžiausi kantaksantino likučių kiekiai bus leidžiami tokie, kokie numatyti šio reglamento priede.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. rugpjūčio 4 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 22, 2003 1 25, p. 28.
   
      (3)  OL L 289, 1998 10 28, p. 4.
   
      (4)  Priedų ir produktų arba medžiagų, skirtų gyvūnų pašarams, mokslinės grupės nuomonė dėl didžiausių kantaksantino likučių kiekių maisto produktuose, pagamintuose iš gyvūnų, kurių pašaruose naudojamas pašarų priedas kantaksantinas. EFSA leidinys (2007) 507, 1–19.
   
      PRIEDAS
      
                  EB Nr.
               
               
                  Priedas
               
               
                  Cheminė formulė, aprašas
               
               
                  Gyvūno rūšis arba kategorija
               
               
                  Didžiausi likučių kiekiai (DLK) atitinkamuose gyvūninės kilmės maisto produktuose
               
            
                  Dažikliai, įskaitant pigmentus
               
            
                  
                              1.
                           
                           
                              Karotenoidai ir ksantofilai
                           
                        
            
                  E161 g
               
               
                  Kantaksantinas
               
               
                  C40H52O2
                  
               
               
                  Naminiai paukščiai, išskyrus vištas dedekles
               
               
                  15 mg kantaksantino 1 kg kepenų (drėgno valgomojo audinio) ir 2,5 mg kantaksantino 1 kg odos/riebalų (drėgno valgomojo audinio)
               
            
                  Vištos dedeklės
               
               
                  30 mg kantaksantino 1 kg kiaušinio trynio (drėgno valgomojo audinio)
               
            
                  Lašišos
               
               
                  10 mg kantaksantino 1 kg raumens (drėgno valgomojo audinio)
               
            
                  Upėtakiai
               
               
                  5 mg kantaksantino 1 kg raumens (drėgno valgomojo audinio)
               
            
                   
               
               
                  
                              3.1
                           
                           
                              Kantaksantinas, kuriuo Bendrijos taisyklėse leidžiama dažyti maisto produktus
                           
                        
               
                   
               
               
                  Naminiai paukščiai, išskyrus vištas dedekles
               
               
                  15 mg kantaksantino 1 kg kepenų (drėgno valgomojo audinio) ir 2,5 mg kantaksantino 1 kg odos/riebalų (drėgno valgomojo audinio)
               
            
                  Vištos dedeklės
               
               
                  30 mg kantaksantino 1 kg kiaušinio trynio (drėgno valgomojo audinio)
               
            
                  Lašišos
               
               
                  10 mg kantaksantino 1 kg raumens (drėgno valgomojo audinio)
               
            
                  Upėtakiai
               
               
                  5 mg kantaksantino 1 kg raumens (drėgno valgomojo audinio)